open-index/open-wikipedia-markdown huggingface dataset:
Dunkirkmax

**Dunkirkmax** tarkoittaa suurinta Dunkerquen satamaan mahtuvaa rahtilaivaa. Ranskalaisen Dunkerquen kaupungin nimi kirjoitetaan englanniksi Dunkirk. Tämän kokoluokan laivojen suurin pituus on korkeintaan 289 metriä, suurin leveys korkeintaan 45 metriä ja kantavuus alle 177&nbsp;000 tonnia.
Jevgeni Nesterenko

**Jevgeni Jevgenjevitš Nesterenko** (; 8. tammikuuta 1938 Moskova – 20. maaliskuuta 2021 Wien) oli venäläinen oopperalaulaja, äänialaltaan basso (bassobaritoni). Nesterenko vieraili monissa kansainvälissä musiikkikeskuksissa. Varsinkin oopperalaulajana hän on äänialansa tunnetuimpia. Uran huippukohta oli 1970-luvun lopulla ja 1980-luvulla, mutta hän jatkoi esiintymistä ja toimi kilpailutuomarina usein myös Suomessa.

Nesterenko on alkuperäiseltä koulutukseltaan arkkitehti. Hän aloitti musiikkiopinnot 12-vuotiaana. Joutuessaan valitsemaan arkkitehtuurin ja musiikin välillä hän meni Pietarin konservatorioon. Ura sai loistavan alun, kun hän voitti neljännen Moskovan kansainvälisen Tšaikovski-kilpailun (1970) ja pääsi esiintymään Bolšoi-teatteriin.

Nesterenko opetti laulua Moskovan konservatoriossa ja Wienin musiikkikorkeakoulussa.

## Lähteet
* Russian Culture Navigator. 

### Viitteet
Robert Kane

**Robert Kane** on seuraavien henkilöiden nimi

* Robert Kane (1809–1890), irlantilainen kemisti
* Robert Kane (1938–2024), yhdysvaltalainen filosofi
* Robert Kane (s. 1954), brittiläinen muusikko.

## Katso myös
* Robert Kahn
Topfield Application Program

**Topfield Application Program (TAP)** on joihinkin Topfield-digitelevisiovirittimiin soveltuva avoin rajapinta. Rajapinnan avulla voidaan tehdä TAPeja (Topfield Application Program) käyttäen C- tai C++-ohjelmointikieliä. TAPeja voidaan asentaa moniin, muttei kaikkiin, Topfieldin kahden virittimen PVR-malleihin.

TAP voi esimerkiksi olla peli, parempi ohjelmaopas tai ohjelma, joka parantaa laitteen toimintoja muilla tavoin.

## Aiheesta muualla
* Antares 1.0 tiedonsiirto-ohjelma windows 7 64 bit
Muinaiskirkkoslaavinkielinen Wikipedia

**Muinaiskirkkoslaavinkielinen Wikipedia** () on Wikipedian kirkkoslaavinkielinen versio. 29. helmikuuta 2008 siellä oli 322 artikkelia ja 1. lokakuuta 2012 artikkeleita oli 507.
FC Rio Grande

**FC Rio Grande** on rovaniemeläinen jalkapalloseura. Joukkue perustettiin vuonna 1992 Rockravintola Rio Granden asiakkaiden ja henkilökunnan virkistystoimintaa varten. Alun perin joukkue pelasi vain puulaakipelejä kesäisin ja halliturnauksia talvisin. Vuonna 1998 joukkue lähti pelaamaan divisioonatason pelejä Pohjois-Suomen Neloseen. Joukkue nousi myöhemmin Kolmoseen ja käväisi myös yhden kauden Kakkosessa. Kaudesta 2005 kauteen 2007 FC Rio Grande pelasi Pohjois-Suomen Kolmosessa.

## Fuusio
Helmikuussa 2008 FC Rio Granden ilmoitettiin sulautuneen Rovaniemen Palloseuran uuteen reservijoukkueeseen. Joukkueen nimeksi vaihdettiin RoPS Farmi, ja sen miehistö koostuu FC Rio Granden runkopelaajista ja RoPS:n A-junioreista. FC Rio Grandea ei kuitenkaan kokonaan haudattu seurakartalta, vaan joukkue jatkoi toimintaansa Futsalin II-divisioonassa sekä Rockfutis SM-turnauksessa.

## Aiheesta muualla
*Fc Rio Granden viralliset kotisivut
Robert Kane (filosofi)

**Robert Kane** (1938–2024) oli yhdysvaltalainen filosofi, joka toimi Texasin yliopiston (Austin) filosofian professorina. Hän käsitteli ennen kaikkea mielenfilosofiaa, teonfilosofiaa, etiikkaa, arvoteoriaa ja uskonnonfilosofiaa, ja kirjoitti erityisesti vapaasta tahdosta.

## Teoksia

* *Free Will and Values* (1985)
* *Through the Moral Maze* (1994)
* *The Significance of Free Will* (1996)
* *Oxford Handbook of Free Will* (toim.) (2004)
* *A Contem­pora­ry Introduction to Free Will* (2005)
* *Ethics and the Quest for Wisdom* (2006)

## Lähteet

## Aiheesta muualla
* Robert Kane , Texasin yliopisto 
* Yhteenveto Kanen näkemyksistä
Kiinalainen fuseki

**Kiinalainen fuseki** (, ) on yksi tunnetuimmista go-avauksista. Aloitus on saanut nimensä siitä, että kiinalaiset pelaajat käyttivät sitä ensimmäisinä yleisesti. Aloituksen suosio kasvoi Japanissa 1970-luvulla.

Niin sanotussa ”korkeassa kiinalaisessa fusekissa” musta pelaa kolme ensimmäistä kiveään kohtiin 1-3-5. Musta 5 kohtaan a on ”matala kiinalainen fuseki”. Mustan suunnitelma on pakottaa valkoinen hyökkäämään oikealle reunalle mustan moyoon. 

## Aiheesta muualla
* Sensei's Library - Chinese Fuseki 
* Sensei's Library - Small Chinese Fuseki
Hans Joas

**Hans Joas** (s. 1948) on saksalainen sosiologi, joka toimii Erfurtin yliopiston kulttuurin ja yhteiskunnan Max Weber -tutkimuskeskuksen johtajana ja sosiologian professorina. Joas toimii myös International Sociological Associationin varapuheenjohtajana. Hän on kirjoittanut muun muassa teonfilosofiasta.

Hän on ollut Academia Europæan jäsen vuodesta 2011.

## Teoksia
* *The Creativity of Action* (1996)

## Aiheesta muualla
* Hans Joas , Erfurtin yliopisto 
* Hans Joasin haastattelu  

## Lähteet
Sloveeninkielinen Wikipedia

**Sloveeninkielinen Wikipedia** () on Wikipedian sloveeninkielinen versio. Se on ollut toiminnassa maaliskuusta 2002 lähtien ja helmikuussa 2007 se rikkoi yli 40 000 artikkelin rajan. 18. heinäkuuta 2007 se rikkoi yli 50 000 artikkelin rajan. Tuoreimpien tietojen mukaan artikkeleita on yli.
Barosaurus

**Barosaurus** oli sauropodeihin kuulunut dinosaurus, joka eli myöhäisjurakaudella 150 miljoonaa vuotta sitten nykyisen Pohjois-Amerikan alueella. Suvusta tunnetaan laji *Barosaurus lentus*.

*Barosaurus* oli 27 metriä pitkä, joidenkin arvioiden mukaan jopa yli 35 metriä, ja painoi 10 tonnia. Pää oli 8,7 metrin korkeudessa, ja lonkan kohdalta eläin oli 3,9 metriä korkea.

Lajin raajat olivat samanlaiset kuin sen sukulaisella *[[Diplodocus|Diplodocuksella]]*, mutta sen niska oli pitempi ja häntä lyhyempi. Niska oli ilmeisesti suhteellisen liikkuva sivusuunnassa, mikä saattaa tarkoittaa sitä, että laji käytti ravinnokseen matalalla kasvavia kasveja.

Lajin holotyyppi löydettiin vuonna 1889. Samasta paikasta Morrisonin muodostumasta keskilännestä on löydetty paljon fossiileja, joiden yhteys *Barosaurukseen* on kuitenkin epäselvä.

Nimi *Barosaurus* tulee kreikan kielen sanoista *barys* ’raskas’ ja *sauros* ’lisko’. *Lentus* on latinaa ja merkitsee verkkaista. Aiemmin oli nimetty myös laji *Barosaurus affinis*, mutta sitä pidetään nykyisin samana lajina kuin *B. lentusta*.

## Lähteet
Anthony Kenny

**Anthony John Patrick Kenny ** (s. 16. maaliskuuta 1931 Liverpool, Lancashire, Englanti) on englantilainen filosofi ja British Academyn jäsen. Hän on erikoistunut mielenfilosofiaan, antiikin ja skolastiikan filosofiaan, Ludwig Wittgensteinin filosofiaan sekä uskonnonfilosofiaan. Hän on yhdessä Peter Geachin kanssa antanut merkittävän panoksen analyyttiseen tomismiin, joka pyrkii yhdistämään tomistista ajattelua nykyaikaiseen analyyttiseen filosofiaan.

Hän on ollut Academia Europæan jäsen vuodesta 1991.

## Teoksia

* *Action, Emotion and Will* (1963)
* *Responsa Alumnorum of English College, Rome, 2 vols* (1963)
* *Descartes* (1968)
* *The Five Ways: St. Thomas Aquinas’ proofs of God’s existence* (1969)
* *Wittgenstein* (1973)
* *The Anatomy of the Soul* (1974)
* *Will, Freedom and Power* (1975)
* *The Aristotelian Ethics: a study of the relationship between the Eudemian and Nicomachean ethics of Aristotle* (1978)
* *The god of the Philosophers* (1979)
* *Aquinas* (1980)
* *The Computation of Style: an introduction to statistics for students of literature and humanities* (1982)
* *A Path from Rome: An autobiography* (1986)
* *God and Two Poets: Arthur Hugh Clough and Gerard Manley Hopkins* (1988)
* *The Metaphysics of Mind* (1989)
* *The Oxford Diaries- of. Arthur Hugh Clough* (1990)
* *Mountains: an anthology* (1991)
* 
* *Aristotle on the Perfect Life* (1993)
* *Aquinas on Mind* (1993)
* *The Oxford History of Western Philosophy* (toim.) (1994)
* *A Brief History of Western Philosophy* (1997)
* *A Life in Oxford* (1997)
* *A Brief History of Western Philosophy* (1998)
* *Essays on the Aristotelian Tradition* (2001)
* *Aquinas on Being* (2002)
* *Hon. Fellow, School of Advanced Study, Univ. of London* (2002)
* 
* 
* *Arthur Hugh Clough: a poet’s life* (2005)
* 
* 
* 
*  *Life, Liberty, and the Pursuit of Utility* (& Kenny C.) (2006)
* 
* *Can Oxford be Improved?* (& Kenny R.) (2007)

## Aiheesta muualla
* Anthony Kenny , School of Advanced Study, University of London 
*Hanne Appelqvist, Ajattelun kohteena ihminen – Sir Anthony Kenny muistuttaa humanismin perinteestä. Niin & näin 3/2014

## Lähteet
Alfred Mele

**Alfred Remen Mele** (s. 22. toukokuuta 1951) on yhdysvaltalainen filosofi. Hän on toiminut William H. ja Lucyle T. Werkmeister -oppituolin filosofian professorina Floridan yliopistossa vuodesta 2001. Hänen erikoisalojaan ovat irrationaalisuus, akrasia, intentionaalisuus ja teonfilosofia.

## Teoksia

* *Irrationality: An Essay on Akrasia, Self-Deception, and Self-Control* (1987)
* *Springs of Action: Understanding Intentional Behavior* (1992)
* *Autonomous Agents: From Self-Control to Autonomy* (1995)
* *Self-Deception Unmasked* (2001)
* *Motivation and Agency* (2003)
* *Free Will and Luck* (2006)

## Aiheesta muualla

* Alfred R. Mele, Floridan valtionyliopisto 
*Rossi, Kaija: Itsensä pettämisen ongelma. *niin & näin* 2/2002, 100–105.
Japanin Grand Prix 1996

**Japanin Grand Prix 1996** oli Formula 1 -sarjan historian 597. osakilpailu ja samalla kauden 1996 päätösosakilpailu, joka ajettiin 13. lokakuuta 1996 Suzukassa. Kilpailun voitti Damon Hill, joka kruunattiin maailmanmestariksi, kun hänen lähin uhkaaja, tallikaveri Jacques Villeneuve joutui keskeyttämään kilpailun jo aiemmin. Toiseksi ajoi Michael Schumacher, joka varmisti MM-sarjan kolmannen sijan. Kolmanneksi kisassa kipusi Mika Häkkinen.

## Aika-ajo

## Kilpailun tulokset

## Muuta

*Nopein kierros: Jacques Villeneuve 1.44,043 (kierroksella 34)
*Kilpailun kierrosmäärää vähennettiin yhdellä uusintalähdön takia.
*Martin Brundlen, Pedro Lamyn ja Giovanni Lavaggin viimeinen F1-kilpailu.
*Martin Brundlen viimeinen pistesija

### Merkkipaaluja

*Kymmenes Suzukassa järjestetty Grand Prix
*Damon Hillin ensimmäinen ja ainoa maailmanmestaruus
*Williams-tallin 100. nopein kierros
*Renault-moottoreilla saavutettiin 1800 MM-pisteen raja

### Johtokierrokset

### Lopulliset kuljettajian MM-pisteet

### Lopulliset valmistajien MM-pisteet

## Lähteet

## Aiheesta muualla
*Kuvia kilpailusta
Richard Taylor (filosofi)

**Richard Taylor** (1919–2003) oli yhdysvaltalainen filosofi, jonka erikoisala oli metafysiikka. Hän kannatti hyve-etiikkaa, ja kirjoitti paljon elämän tarkoituksesta, jota hän käsitteli Albert Camus'n tavoin Sisyfoksen myytin avulla. Hän opetti Brown Universityssä, Columbian yliopistossa sekä Rochesterin yliopistossa.

## Teoksia
* *Metaphysics* (1963)
* *Action and Purpose* (1966)
* *Good and Evil* (1970)
* *Virtue Ethics* (1991)

## Aiheesta muualla
* Richard Taylor Remembered, *[http://www.philosophynow.org Philosophy Now]*
Roswell K. Colcord

**Roswell Keyes Colcord** (25. huhtikuuta 1839 – 30. lokakuuta 1939) oli yhdysvaltalainen republikaanisen puolueen poliitikko. 

Colcord syntyi Mainessa, mutta asui 1870-luvulta alkaen Nevadassa, jossa hän menestyi kaivosinsinöörinä ja lakimiehenä. Hän toimi Nevadan kuvernöörinä vuosina 1891–1895. 

Colcord toimi kuvernöörikautensa jälkeen United States Mintin Carson City Mintin ”superintendenttinä” vuosina 1898–1911. Hän oli vielä vanhoilla päivillään hyvässä kunnossa ja kuoli 100-vuotiaana Carson Cityssä.
Bedřich Feuerstein

**Bedřich Feuerstein** (15. tammikuuta 1892 – 10. toukokuuta 1936) oli tšekkiläinen arkkitehti.

Feuerstein opiskeli Tšekin teknillisessä yliopistossa Jože Plečnikin johdolla. Hän työskenteli vuosina 1924–1926 Auguste Perret'n kanssa Pariisissa ja vuosina 1929–1931 Antónin Raymondin kanssa Tokiossa. 

Feuerstein sai työhönsä vaikutteita purismista ja Frank Lloyd Wrightin työstä. Hänen omia töitään ovat muiden muassa sotilasmaantieteellinen instituutti Prahassa, krematorio Nymburkissa sekä sairaala Tokiossa ja ostoskeskus Jokohamassa. 

Feuerstein teki itsemurhan 44-vuotiaana.
Laomedon Mytileneläinen

**Laomedon Mytileneläinen** () oli kreikkalainen sotilas ja yksi Aleksanteri Suuren seuraajista eli diadokeista. Hänen nuorempi veljensä oli Erigyios. Laomedon oli syntynyt Mytilenessä, mutta muutti myöhemmin Amfipoliin. Laomedon oli yksi Aleksanteri Suuren lähipiirin jäsenistä (*hetairos*). Filippos II karkotti Laomedonin, Erigyioksen, Harpaloksen, Ptolemaioksen ja Nearkhoksen vuonna 336 eaa. Piksodarokseen liittyneen tapauksen jälkeen. Filippoksen kuoleman jälkeen Aleksanteri kutsui heidät takaisin Makedoniaan. Laomedon seurasi Aleksanterin mukana Persian sotaretkellä. Issoksen taistelun jälkeen hän sai huolehtia persialaisista vangeista, koska hän osasi persiaa. Aleksanterin kuoleman jälkeen Laomedon nimitettiin Coele-Syyrian (”onton Syyrian”) satraapiksi. Egyptin satraappi Ptolemaios hyökkäsi kuitenkin Syyriaan ja sai Laomedonin vangiksi. Päästyään pakoon Laomedon liittyi Alketaan seuraan Pisidiassa. Laomedon menetti luultavasti henkensä muiden Alketaan kannattajien kanssa vuonna 320 eaa.

## Lähteet
*
Richard Taylor

**Richard Taylor** voi tarkoittaa:

* Richard Taylor (1781–1858), englantilainen toimittaja
* Richard Taylor (1826&ndash;1879), Etelävaltioiden kenraali
* Richard Taylor (1919&ndash;2003), yhdysvaltalainen filosofi
* Richard R. Taylor (1922&ndash;1978), yhdysvaltalainen lääkärikenraali
* Richard E. Taylor (1929–2018), kanadalainen fyysikko
* Richard Taylor (s. 1934), brittiläinen poliitikko
* Richard Taylor (s. 1962), brittiläinen matemaatikko
James Arness

**James Arness**, alkuperäiseltä nimeltään **James King Aurness**, (26. toukokuuta 1923 Minneapolis, Minnesota – 3. kesäkuuta 2011) oli yhdysvaltalainen näyttelijä. Hän esitti kahden vuosikymmenen ajan 1955–1975 seriffi Matt Dillonia television *[[Gunsmoke]]*-lännensarjassa ja näytteli televisioelokuvissa aina 1990-luvulle asti.

Arness oli Purple Heartilla palkittu toisen maailmansodan veteraani. Hän haavoittui jalkaan Anzion maihinnousussa vuonna 1944 ja joutui sen jälkeen viettämään sairaalassa melkein vuoden.

Arnessin ensimmäinen elokuvarooli oli vuonna 1947 *[[Farmarin tytär|Farmarin tyttäressä]]*. Vaikka hänen nimensä yhdistetään ennen kaikkea länkkäreihin, hänet muistetaan myös tieteiselokuvista *[[’Se’ toisesta maailmasta]]* (1951) ja *[[Yön pedot]]* (1954). Hän oli John Waynen läheinen ystävä ja esiintyi tämän kanssa elokuvissa *[[Salahanke Havaijilla]]* (1952) ja *[[Valkoinen helvetti]]* (1953). Matt Dillonin rooli *Gunsmokessa* oli alun perin ajateltu Waynelle, mutta Waynen suosituksesta siihen valittiin Arness.

James Arness valittiin Hollywood Walk of Fameen ja vuodesta 1981 Hall of Great Western Performersiin. 

Arness oli noin kaksi metriä pitkä. Hänellä oli ensimmäisen vaimonsa Virginia Chapmanin kanssa kaksi lasta, minkä lisäksi hän adoptoi pojan vaimonsa aiemmasta liitosta. Yli kymmenvuotinen avioliitto päättyi kuitenkin eroon 1960-luvun alussa. Toisen avioliittonsa Arness solmi Janet Surteesin kanssa vuonna 1978. 

## Lähteet

## Aiheesta muualla

* 
* 
* James Arnessin viralliset kotisivut
The Time of the Oath

**The Time of the Oath** on saksalaisen metallimusiikkia esittävän Helloween-yhtyeen seitsemäs studioalbumi.

*The Time of the Oath* perustuu laulaja Andi Derisin mukaan Nostradamuksen ennustuksiin ja on näin ollen konseptialbumi. Albumilta julkaistiin vuoden 1996 aikana kolme singleä: kitaristi Michael Weikathin säveltämä nopeatempoinen ”Power”, Derisin ja kitaristi Roland Grapowin yhdessä säveltämä nimikkokappale ”The Time of the Oath” ja Derisin balladi ”Forever and One (Neverland)”. Albumi saavutti ilmestyessään Suomen virallisella albumilistalla korkeimmillaan 14. sijan, ja se on toiseksi parhaiten Suomessa listamenestystä saavuttanut Helloweenin studioalbumi.

*The Time of the Oathia* pidetään yleisesti Helloweenin varsinaisena musiikillisena paluualbumina, vaikka jo vuonna 1994 ilmestynyt *[[Master of the Rings]]* oli saanut positiivisen vastaanoton fanien ja kriitikoiden keskuudessa yhtyeen 1990-luvun alussa julkaistujen *[[Pink Bubbles Go Ape]]*- ja *[[Chameleon]]* -albumien kehnon menestymisen jälkeen. 

Albumi on omistettu yhtyeen entisen rumpalin, vuonna 1995 itsemurhan tehneen Ingo Schwichtenbergin muistolle.

## Kappalelista

## Singlet
Albumilta julkaistiin kolme singleä:

* Julkaistu: 16.2.1996 Victor Entertainment

* Julkaistu: helmikuu 1996 Raw Power

* Julkaistu: 9.9.1996 Raw Power

## Kokoonpano
*Andi Deris – laulu
*Michael Weikath – soolo- ja rytmikitara
*Roland Grapow – soolo- ja rytmikitara
*Markus Grosskopf – bassokitara
*Uli Kusch – rummut

## Arvostelut
* Metalliluola: 
* Allmusic: 

## Lähteet

		

## Aiheesta muualla
* 
*
Susan Peters

**Suzanne Carnahan**, taiteilijanimeltään **Susan Peters**, ((3. heinäkuuta 1921 Spokane, Washington, Yhdysvalalt – 23. lokakuuta 1952 Visalia, Kalifornia, Yhdysvallat) oli yhdysvaltalainen näyttelijä.

Peters esitti ensimmäisten Hollywood-vuosiensa aikana pieniä rooleja oikealla nimellään. Hänen läpimurtonsa oli *[[Sattuma korjaa satoa]]* (1942), josta hän oli Oscar-ehdokkaana. 

Petersin muita elokuvia ovat muun muassa *[[Laulu Venäjästä]]* (1943) ja *[[Tytöt remmissä]]* (1945). Hän oli vuodesta 1943 naimisissa näyttelijä Richard Quinen kanssa ja vammautui uudenvuodenpäivänä 1945 ollessaan tämän kanssa metsällä ja metsästyskiväärin lauettua vahingossa. Luoti vaurioitti Petersin selkärankaa ja hän vietti loppuelämänsä vyötäröstä alaspäin halvaantuneena.

Vaikka Petersin jalat eivät toimineet, hän jatkoi näyttelijänuraansa elämänsä loppuvaiheisiin saakka. Petersillä ja Quinella oli adoptoitu poika Timothy. Avioliitto päättyi eroon syyskuussa 1948. Viimeisinä vuosina Petersin terveys rappeutui pahoin, ja kuukausia ennen kuolemaansa hän sairastui anoreksiaan. Peters kuoli munuaistautiin ja keuhkokuumeeseen 31-vuotiaana.

Petersillä on tähti Hollywood Walk of Famella.

## Lähteet
FN SCAR

**FN SCAR** on sarja belgialaisen FN Herstalin valmistamia lyhytiskuisella kaasumännällä ja pyörähtävällä lukolla toimivia automaattikivääreitä. Ase on tehty mahdollisimman modulaariseksi, esimerkiksi piippua voi vaihtaa kaliipereiden välillä. SCAR:illa on kaksi päätyyppiä: 5,56×45 mm NATO -kaliiperinen rynnäkkökivääri **SCAR-L** ja 7,62×51 mm NATO -kaliiperinen taistelukivääri **SCAR-H**. Molempiin on saatavilla pidempipiippuinen sekä lyhyempipiippuinen rakennetulla alueella taisteluun soveltuva versio. FN SCAR läpäisi matalatasoisen alustavan testin kesäkuussa 2007. Muutamien viivytysten jälkeen ensimmäiset aseet annettiin operatiivisten joukkojen käyttöön 2009. Yhdysvaltojen 75th Ranger Regiment oli ensimmäinen suuremman kappalemäärän käyttöönottanut joukko, 600 kpl aseita. Myöhemmin USSOCOM perui kaupan SCAR-L-aseesta ja he suunnittelivat poistavansa aseen käytöstä vuoteen 2013 mennessä. Kuitenkin myöhemmin USSOCOM suunnitteli ostavansa SCAR-H-sarjan aseita 5,56 mm muunnoskonversiolla.

Vuoden 2015 alussa FN SCAR oli käytössä yli 20 maassa.

Suomen puolustusvoimat teki maaliskuussa 2015 ostopäätöksen 300–500 aseesta erikoisjoukkojen käyttöön.

## Tekniset tiedot

### FN SCAR
*Tyyppi: 
**Rynnäkkökivääri/taistelukivääri (SCAR L/H)
**Tarkkuuskivääri (SSR)
**Henkilökohtainen suoja-ase (SCAR PDW)
*Valmistusmaa: Belgia (suunnittelu), Yhdysvallat (valmistus)

### Palveluskäyttö
*Käytössä: 2009–
*Sodat: Afganistanin sota, Irakin sota, Keski-Afrikan sota

### Valmistushistoria
*Suunnittelija: FN Herstal
*Suunniteltu: 2004
*Valmistaja: FN Herstal
*Valmistettu: 2004–
*Variantit: SCAR-L, SCAR-H, SSR

### Tekniset tiedot
*Paino:
**SCAR-L: 3,04-3,49 kg (riippuen mallista)
**SCAR-H: 3,58-3,72 kg (riippuen mallista)
**PDW SCAR: 2,5 kg
**SSR: 4,85 kg 
*Pituus:
**SCAR-L: 787-990 mm, (mallista riippuen, perä taitettuna)
**SCAR-H: 889-1 067 mm (mallista riippuen, perä taitettuna)
**PDW SCAR: 632 mm (perä taakse vedettynä), 521 mm (perä sisään työnnettynä)
**SSR: 1 080 mm (perä taakse vedettynä), 1 029 mm (perä sisään työnnettynä)
*Kaliiperi:
**5,56×45 mm NATO (SCAR-L), 7,62x51 mm NATO
**.260 Remington
**5,56x45 mm NATO
**7,62x39 mm
**5,45x39 mm
**.300 Blackout[8] (SCAR-H)
*Tehokas kantama:
**SCAR-L: 300-600 m (mallista riippuen)
**SCAR-H: 300-800 m (mallista riippuen)
*Lipas:
**SCAR-L: STANAG box magazine
**SCAR-H/SSR: 20-round box magazine
*Tähtäimet:
**Avotähtäimet tai lisätty optinen tähtäin

## Katso myös
* Luettelo FN SCAR:in käyttäjistä

## Lähteet
Väre (albumi)

__NOTOC__
**Väre** on Tenhin toinen studioalbumi, joka julkaistiin 9. syyskuuta 2002.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Ilmari Issakainen – basso, kitara, rummut, piano, lyömäsoittimet, taustalaulu
* Ilkka Salminen – kitara, laulu
* Tyko Saarikko – syntetisaattori, kitara, laulu, munniharppu, didgeridoo
* Eleonora Lundell – alttoviulu
* Jaakko Hilppö – basso, taustalaulu
* Kirsikka Siik – sello
* Janina Lehto – huilu
* Inka Eerola – viulu

## Arvostelut
* Noise.fi: 
* Soundi: 

## Lähteet
Kauan

__NOTOC__
**Kauan** on Tenhin esikoisalbumi, joka julkaistiin vuonna 1999. Levystä julkaistiin vuonna 2004 kaksi bonuskappaletta sisältävä uusintapainos.

Venäläis-ukrainalainen yhtye Kauan, joka soittaa metallimusiikkia ja esittää useita laulujaan suomeksi, on saanut idean nimeensä Tenhin kappaleesta Kauan. 

## Kappaleet
# 
# 
# 
# 
# 
# 
# 
# 

### Vuoden 2004 painoksen bonuskappaleet
# 
# 

## Kokoonpano
* Ilmari Issakainen – basso, kitara, piano, lyömäsoittimet, taustalaulu
* Ilkka Salminen – kitara, laulu, rummut
* Tyko Saarikko – syntetisaattori, kitara, laulu, efektit
* Eleonora Lundell – viulu
* Veera Partanen – huilu (kappaleissa "Hallavedet" ja "Lauluni sinulle")
Lonely Day (EP)

**Lonely Day** on System of a Downin kolmas EP. Se julkaistiin 17. huhtikuuta 2006. Se sisältää kappaleen "Lonely Day" yhtyeen tuoreimmalta albumilta *[[Hypnotize]]*, sekä lisäksi edellisten julkaisujen b-puolia. Kappaleen "Lonely Day" musiikkivideo sisältyy myös CD:lle.

Albumi nousi Suomen virallisen singlelistan sijalle 16.

## Kappaleet
#
#
#
#
#
#

## Kokoonpano
* Serj Tankian – laulu, koskettimet
* Daron Malakian – laulu, kitara
* Shavo Odadjian – basso
* John Dolmayan – rummut
* Wu-Tang Clan – laulu kappaleessa "Shame"

## Lähteet
Maaäet

__NOTOC__
**Maaäet** on Tenhin kolmas studioalbumi, joka julkaistiin 10. helmikuuta 2006.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Ilmari Issakainen – basso, kitara, rummut, piano, lyömäsoittimet, taustalaulu
* Ilkka Salminen – kitara, laulu, basso, urkuharmoni, lyömäsoittimet
* Tyko Saarikko – syntetisaattori, piano, kitara, laulu, lyömäsoittimet, urkuharmoni
* Janina Lehto – huilu
* Inka Eerola – viulu
* Tuukka Tolvanen – taustalaulu
* Jaakko Hilppö – taustalaulu

## Arvostelut
* Desibeli.net: 
* Imperiumi.net: 
* Noise.fi: 

## Lähteet
Keyks

**Keyks** () oli kreikkalaisessa mytologiassa Hesperoksen, aamutähden, poika. Hän meni naimisiin Alkyonen, tuulten hallitsijan Aioloksen ja Enareten tyttären, kanssa.

Keyks ja Alkyone elivät onnellisina yhdessä Trakhiissa, jopa niin onnellisina, että he vertasivat itseään Zeukseen ja Heraan. Tämä suututti Zeuksen, ja kun Keyks lähti merille purjehtiakseen kysymään oraakkelilta neuvoa, Zeus iski alukseen vasamallaan, ja Keyks hukkui seuranneessa haaksirikossa. Unien jumala Morfeus ilmestyi Alkyonelle Keyksin hahmossa kertoen, mitä hänen aviomiehelleen oli tapahtunut, ja suruissaan Alkyon heittäytyi mereen. Myötätunnosta jumalat muuttivat heidät molemmat jäälinnuiksi (); tämä lintu yhdistetään usein kuningaskalastajaan.

Keyksiin on joskus liitetty kadonnut eeppinen runoelma *[[Keyksin häät]]*. Koska runoelma näyttää kuitenkin keskittyvän Herakleehen, kyseessä voi olla ennemmin toinen Keyks, joka oli Trakhiin kuningas ja Herakleen isäpuolen Amfitryonin veljenpoika.

## Lähteet

## Aiheesta muualla
Mía Maestro

**Mía Maestro** (s. 19. kesäkuuta 1978) on argentiinalainen näyttelijä. Hänet muistetaan mm. *[[Alias (televisiosarja)|Alias]]*-sarjan Nadia Santosina, mutta hän on esiintynyt myös elokuvissa, joista merkittävimpiin lukeutuu *[[Poseidon (elokuva)|Poseidon]]* (2006). 

Mía Maestro syntyi Buenos Airesissa ja lähti myöhäisessä teini-iässään Berliiniin, jossa hän opiskeli klassista laulua. Hänen äitinsä on entinen taloustieteilijä, ja isä menestyi liikemiehenä Argentiinassa. Maestro on seurustellut näyttelijä Ned Bensonin kanssa.

Maestro sijoittui vuonna 2001 *[[Stuff]]*-lehden sadan seksikkäimmän naisen listan 61. sijalle ja *[[Maxim]]in* vastaavalla listalla 67. sijalle. 

## Aiheesta muualla
*
Teho Majamäki

**Teho Majamäki** (oik. **Samuli Johannes Majamäki**, s. 10. joulukuuta 1971 Pori) on suomalainen muusikko ja lyömäsoitintaiteilija, joka on soittanut muun muassa yhtyeissä Ismo Alanko Säätiö, Nylon 66’ers, HC Andersen, Eläkeläiset ja Kostajat.

Majamäen pääsoitin on vibrafoni, mutta hän soittaa myös marimbaa, putkea, udua ja muita lyömäsoittimia sekä kosketin- ja kielisoittimia. Hän on soittanut jazz-, rock- ja hardcore-yhtyeissä sekä sinfoniaorkesterissa. Majamäki on asunut Suomen lisäksi Australiassa, Tansaniassa ja Intiassa.

Vuodesta 2006 Majamäki on keikkaillut yhdessä Ismo Alangon kanssa nimellä Ismo Alanko Teholla esittäen kappaleita Alangon uran varrelta. Kaksikko julkaisi ensimmäisen albuminsa *[[Blanco Spirituals]]* helmikuussa 2008.

Majamäki julkaisi myös vuonna 2016 Travelogue-levyn jossa vierailee monia solisteja kuten Ismo Alanko, Johanna Kurkela ja Ville Valo. Levyn kappaleista osa on Majamäen ja Samuli Laihon yhteisiä sävellyksiä. 

Majamäki on toiminut säveltäjänä Travelogue-levyn lisäksi myös muun muassa Rinneradiolle. 

Musiikin ohella Majamäki on toiminut ravintolayrittäjänä.

## Lähteet
Nobody’s Fools

**Nobody's Fools** on Sladen vuoden 1976 alkupuolella julkaistu studioalbumi. Se oli ensimmäinen Slade-albumi neljään vuoteen, joka ei yltänyt top-10:een Britanniassa (sijoitus 14.) ja samalla viimeinen listoille päässyt albumi seuraavaan neljään vuoteen. 

Albumi tehtiin ensisijaisesti yhdysvaltalaista yleisöä silmällä pitäen. *Nobody's Fools* on samalla Sladen monipuolisin levy sisältäen vaikutteita aina reggae- ja gospelmusiikkia myöten, ja mukana on myös naispuolinen taustalaulaja.  

## Kappaleet
*Kaikki kappaleet kirjoittaneet Noddy Holder ja Jim Lea.

**A-puoli**
#
#
#
#
#
#
**B-puoli**
#
#
#
#
#

### Vuoden 2007 remasteroidun version bonuskappaleet
#
#
#
#

## Singlet
*”In for a Penny” – sijoitus Britanniassa 11.
*”Let's Call It Quits” – sijoitus Britanniassa 11.
*”Nobody's Fool”

## Kokoonpano

*Noddy Holder &ndash; laulu, kitara
*Jim Lea &ndash; bassokitara, kosketinsoittimet
*Dave Hill &ndash; kitara
*Don Powell &ndash; rummut

## Lähteet
Whatever Happened to Slade

**Whatever Happened to Slade** on brittiläisen Slade-yhtyeen seitsemäs albumi. Se julkaistiin 21. maaliskuuta 1977. Albumi ei noussut listoille, ja Sladen ennestäänkin laskenut suosio jatkoi hiipumistaan. Punk- ja disko-musiikki olivat tuolloin muodissa, kun taas Sladeen yhdistetty glam rock oli pitkälti kadonnut. Musiikillisesti *Whatever Happened to Slade* edustaa ajan henkisesti suoraviivaista rockia, ja yhtye oli pitkälti luopunut glam rockista.

Singlenä julkaistu ”Gypsy Roadhog” pääsi Britannian listan sijalle 48.

## Kappaleet
*Kaikki kappaleet kirjoittaneet Noddy Holder ja Jim Lea ellei toisin mainita.
**A-puoli**
# 
# 
# 
# 
# 
# 
**B-puoli**
# 
# 
# 
# 
# 

**Remasteroidun version bonuskappaleet (Salvo 2007)**
# 
# 
# 
# 
# 
# 
# 
# 
# 

## Kokoonpano

*Noddy Holder &ndash; laulu, kitara
*Jim Lea &ndash; basso, kosketinsoittimet
*Dave Hill &ndash; kitara
*Don Powell &ndash; rummut

## Arvostelut
* Allmusic 

## Lähteet
Alketas

**Alketas** on antiikin Kreikassa käytetty miehen nimi. Se voi tarkoittaa seuraavia:

* Alketas I, Makedonian kuningas
* Alketas II, Makedonian kuningas
* Alketas, Aleksanteri Suuren kenraali.
Héctor Bianciotti

**Hector Bianciotti** (; 18. maaliskuuta 1930 Córdoba, Argentiina – 11. kesäkuuta 2012 Pariisi, Ranska) oli argentiinalainen kirjailija. 

Bianciottin vanhemmat olivat piemontelaisia siirtolaisia. Bianciotti aloitti ranskan opiskelun vuonna 1945 ja muutti Ranskaan 1961.  Bianciotti sai Ranskan kansalaisuuden vuonna 1981.

Bianciotti oli Kunnialegioonan sekä Ordre National du Mériten upseeri, ja hän täytti Ranskan akatemian 2. paikan 18. tammikuuta 1996 alkaen.

## Kirjat
* *Les Déserts dorés* (1967)
* *Celle qui voyage la nuit* (1969)
* *Les Autres, un soir d'été* (1970)
* *Ce moment qui s'achève* (1972)
* *La Traité des saisons* (1977)
* *L'Amour n'est pas aimé* (1982)
* *Sans la miséricorde du Christ* (1985)
* *Seules les larmes seront comptées* (1988)
* *Ce que la nuit raconte au jour* (1992)
* *Le Pas si lent de l'amour* (1995)
* *Comme la trace de l'oiseau dans l'air* (1999)
* *Une passion en toutes lettres* (2001)
* *La nostalgie de la maison de Dieu* (2003)

## Lähteet
Slade Alive Vol II

**Slade Alive Vol II** on brittiläisen Slade-yhtyeen livealbumi vuodelta 1978. Se ei noussut listoille. Albumi on nauhoitettu syksyn 1976 Yhdysvaltain kiertueella ja kevään 1977 Britannian kiertueella. *Slade Alive Vol II* julkaistiin myöhemmin osana *[[The Slade Live Anthology]]* -livekokoelmaa.

## Kappaleet

#Get On Up
#Tak’ Me Bak 'Ome
#My Baby Left Me – That's All Right
#Be
#Mama Weer All Crazee Now
#Burning in the Heat of Love
#Everyday
#Gudbuy T’Jane
#One Eyed Jacks with Moustaches
#Cum On Feel the Noize

## Kokoonpano

*Noddy Holder &ndash; laulu, kitara
*Jim Lea &ndash; basso
*Dave Hill &ndash; kitara
*Don Powell &ndash; rummut

## Lähteet
Boanonmonarkki

**Boanonmonarkki** (*Symposiachrus boanensis*) on uhanalainen varpuslintu. Lajin nimesi ja kuvaili Adriaan Cornelis Valentin van Bemmel 1939.

## Koko ja ulkonäkö
Koiras on mustavalkoinen siten että vatsapuoli on valkoinen ja selkäpuoli sekä pää ja kurkku ovat mustat. Pitkähkön pyrstön reunasulat ovat valkoiset ja keskimmäiset sulat mustat. Lintu liikkuu matalalla pensaikossa ja puissa.

## Esiintyminen
Laji elää vain yhdellä saarella Indonesiassa noin 14 neliökilometrin laajuisella alueella. Yksilömäärä on ehkä 100–200. Uhanalaisuuden syynä ovat asumisympäristön tuho tai huonontuminen.

Lajin tuntemus perustuu vain muutamaan havaintoon. Vuodelta 1918 on yksi tuntemattomasta paikasta kokoelmaan otettu yksilö. 1991 laji tavattiin seuraavaksi Boanon saarella. 1994 tavattiin 5–10 yksilöä samassa paikassa noin 5 hehtaarin alalla ja tähän havaintoon perustuu tuo laskennallinen arvio kannan suuruudesta. Koska havaintoja on näin vähän, on virheen riski erittäin suuri, ja yksilömäärä saattaa olla aivan jotain muuta.

## Elinympäristö
Trooppiset ja subtrooppiset alavat, kosteat metsät ja pensaikkomaat.

## Lisääntyminen
Nuori lintu tavattiin lokakuussa ja sulkasatoinen aikuinen marraskuussa. Pesintä ajoittuu siten ehkä loppukesään.

## Ravinto
Hyönteissyöjä.

## Lähteet
* Red Data Book 
* Birdbase
### Viitteet
Väinö Tiiri

**Väinö Edward Tiiri** (31. tammikuuta 1886 Loimaa – 30. heinäkuuta 1966 Helsinki) oli suomalainen voimistelija, voimistelunopettaja ja vanhasuomalainen aktivisti.

Tiiri pääsi ylioppilaaksi 1907 Turun suomalaisesta reaalilyseosta ja hän suoritti voimistelunopettajan tutkinnon 1911. Hän kävi 1918 Suomen Tykistökoulun.

Tiiri osallistui voimistelijana Suomen joukkueessa vuoden 1908 kesäolympialaisiin voittaen miesten joukkuevoimistelun pronssia sekä vuoden 1912 kesäolympialaisiin saavuttaen hopeaa miesten vapaan järjestelmän joukkuevoimistelussa.

Aktivistisen liikehdinnän käynnistyessä vuonna 1914 Väinö Tiiri oli voimistelunopettaja ja Satakuntalaisen osakunnan kuraattori. Lisäksi hän oli vanhasuomalaisen Suomalainen Nuija -järjestön puheenjohtaja.

Tiiri kuului Ostrobotnialla marraskuussa 1914 pidetyn aktivistien kokouksen (”kassahuoneen kokouksen”) koollekutsujiin. Tätä kokousta pidetään jääkäriliikkeen ja välillisesti Suomen itsenäistymisen yhtenä alkusysäyksenä. Vuoden 1914 lopulla Tiiri oli jäsenenä Ylioppilaiden keskuskomiteassa satakuntalaisten edustajana ja kuului sen pienempään sisärenkaaseen. Tiiri oli mukana myös vuoden 1915 puolella muodostetussa Keskuskomiteassa, joka värväsi ensimmäiset jääkärit, pfadfinderit.

Tiiri siirtyi sisällissodan jälkeen armeijan palvelukseen ja toimi useissa eri joukko-osastoissa muun muassa aliupseerikoulun johtajana. Myöhemmin hän toimi yleisesikunnan urheilutoimiston päällikkönä majuriksi ylennettynä. Väinö Tiiri oli Suomen olympiakomitean hallituksen jäsen vuosina 1923–1926 sekä edelleen vuosina 1926–1928. Hän toimi vuoden 1928 Amsterdamin olympialaisissa viisiottelujoukkueen johtajana ja palkintotuomarina voimistelussa. 

## Lähteet
* Väinö Tiiri Biography and Olympic Results  Sports Reference LLC. 

### Viitteet

## Kirjallisuutta
*
*
*
* Nummila, Kari: Majuri Väinö Tiiri, jääkäriaktivisti. Saviseudun Joulu 1997.
We’ll Bring the House Down

**We’ll Bring the House Down** on Slade-yhtyeen studioalbumi vuodelta 1981. Onnistuneen Reading-festivaalikeikan jälkeen vuonna 1980 Sladen suosio nousi jälleen korkealle. Albumi nousi Britannian listalla sijalle 25 ollen ensimmäinen Slade-albumi sitten vuoden 1976, joka nousi listoille. Myös samoihin aikoihin julkaistu *[[Slade Smashes]]* -kokoelma nousi top-20:een. 

*We’ll Bring the House Down* sisältää myös muutaman kappaleen vuonna 1979 julkaistulta, heikosti menestyneeltä *[[Return to Base]]* -albumilta.

## Kappaleet

# 
# 
# 
# 
# 
# 
# 
# 
# 
# 

**Kaikki kappaleet kirjoittaneet [[Noddy Holder]] ja [[Jim Lea]], ellei toisin mainita.**

### Vuoden 2007 remasteroidun version bonuskappaleet

**Kappaleita vuoden 1979 ''[[Return to Base]]'' -albumilta:**
*  
*  
*  
*  
*  
**Muut bonuskappaleet:**
*  
*  
* 

## Kokoonpano

*Noddy Holder &ndash; laulu, kitara
*Jim Lea &ndash; basso, kosketinsoittimet
*Dave Hill &ndash; kitara
*Don Powell &ndash; rummut

## Lähteet
M/S Margarita

**M/S Margarita** () on Star del Cariben omistama Venezuelan lipun alle rekisteröity monikäyttöinen rahtilaiva. Alus on rakennettu vuonna 1987 Miho Zosensho K.K. -nimisellä telakalla, Shimizussa, Japanissa. Kuollutta painoa *Margaritalla* on 9&nbsp;653 tonnia. Aluksen konttikapasiteetti (TEU) on 567 + 72. Aiemmin aluksen on omistanut muun muassa alankomaalainen Spliethoff -varustamokonserni.

Margaritan sisaraluksia ovat M/S Corn Lily, M/S Corn Rose, M/S Vinashin Express 1, M/S Vinashin Express 2, M/S Corn Tulip, M/S Avataq, M/S MSC Anna, M/S MSC Isabelle, M/S Onego Voyager, M/S Parkgracht, M/S Pietersgracht, M/S Poolgracht, M/S Romny, M/S SCM Tepuy II, M/S Skalva, M/S Corn Crest, M/S Illawarra Chief, M/S Jaco Carrier, M/S Kapitan Grishin, M/S Kochnev, M/S Aleksandrov, M/S Socol 1, M/S Socol 7, M/S Socol-3, M/S Sofrana Kermadec, M/S Tauranga Chief ja M/S Umiavut.

## Käyttöhistoria

Alus valmistui heinäkuussa 1987. 1. kesäkuuta 2007 saakka alus oli nimeltään *Leliegracht* ja se oli rekisteröity Alankomaiden lipun alle. 1. kesäkuuta 2007 ja 21. tammikuuta 2008 välisen ajan alus oli nimeltään *Antigoni I* ja se oli rekisteröity Panaman lipun alle. 21. tammikuuta 2008 Star del Caribe osti aluksen ja rekisteröi sen Venezuelan lipun alle nimellä *Margarita*.

## Lähteet

## Aiheesta muualla
*Navegando.info
Till Deaf Do Us Part

**Till Deaf Do Us Part** on brittiläisen Slade-yhtyeen kymmenes studioalbumi. Se julkaistiin 13. marraskuuta 1981. Albumilla on muun muassa Britannian 30 myydyimmän singlen joukkoon noussut ”Lock Up Your Daughters”. Yhtye vei musiikkiaan enemmän muodissa olleen heavy rockin suuntaan. 

Albumi ei menestynyt yhtä hyvin kuin edellinen levy, aiemmin samana vuonna julkaistu *[[We’ll Bring the House Down]]*. Sijoitus Britanniassa oli 68.

Vuonna 1993 julkaistussa CD-versiossa on alkuperäisestä kansitaiteesta eroava yhtyekuva.

## Kappaleet
*Kaikki kappaleet kirjoittaneet Noddy Holder ja Jim Lea, ellei toisin mainita.

#
#
#
#
#
#
# (Dave Hill)
#
#
#
#
#
#

## Kokoonpano
*Noddy Holder &ndash; laulu, kitara
*Jim Lea &ndash; basso, kosketinsoittimet
*Dave Hill &ndash; kitara
*Don Powell &ndash; rummut

## Arvostelut
*AllMusic: 

## Lähteet
Alf Sjöberg

**Sven Erik Alf Sjöberg** (21. kesäkuuta 1903 Tukholma, Ruotsi – 17. huhtikuuta 1980 Tukholma) oli ruotsalainen ohjaaja, käsikirjoittaja ja näyttelijä. Hänen merkittäviä elokuvaohjauksiaan olivat *[[Kiihko (vuoden 1944 elokuva)|Kiihko]]* (1944), jonka käsikirjoituksen laati Ingmar Bergman, *[[Hän oli vain äiti]]* (1949) ja *[[Neiti Julie (vuoden 1951 elokuva)|Neiti Julie]]* (1951).

## Filmografia
### Ohjaukset
**[[Den starkaste]]* (1929)
**[[Den blomstertid ...]]* (1940)
**[[Elämä panoksena]]* (*Med livet som insats*, 1940)
**[[Kotiin Babylonista]]* (*Hem från Babylon*, 1941)
**[[Tie, joka taivaaseen vie]]* (*Himlaspelet*, 1942)
**[[Kiihko (vuoden 1944 elokuva)|Kiihko]]* (*Hets*, 1944)
**[[Kungajakt]]* (1944)
**[[Petetty]]* (*Resan bort*, 1945)
**[[Lemmen tulta ja tuhkaa]]* (*Iris och löjtnantshjärta*, 1946)
**[[Fruktbarhet]]* 1948
**[[Hän oli vain äiti]]* (*Bara en mor*, 1949)
**[[Neiti Julie (vuoden 1951 elokuva)|Neiti Julie]]* (*Fröken Julie*, 1951)
**[[Barabbas (vuoden 1953 elokuva)|Barabbas]]* 1953
**[[Kaarina Maununtytär (elokuva)|Kaarina Maununtytär]]* (*Karin Månsdotter*, 1954)
**[[Villilinnut]]* (*Vildfåglar*, 1955)
**[[Viimeinen pari ulos (vuoden 1956 elokuva)|Viimeinen pari ulos]]* (*Sista paret ut*, 1956)
**[[Domaren]]* (1960)
**[[Ön]]* (1966)
**[[Fadern]]* (1969)
**[[Hustruskolan]]* (1983)

## Lähteet

## Aiheesta muualla
*Alf Sjöberg Svensk Filmdatabasissa.
Return to Base

**Return to Base** on brittiläisen Slade-yhtyeen albumi vuodelta 1979. Yhtyeen suosio oli tuolloin pohjalukemissa ja se soitti lähinnä klubeilla. *Return to Base* ja siltä julkaistut singlet eivät nousseet Britanniassa listoille, minkä seurauksena kitaristi Dave Hill erosi hetkeksi yhtyeestä. Sen sijaan Belgiassa albumi sekä single ”I’m a Rocker” olivat suuria menestyksiä. 

Albumin kappaleita kierrätettiin pari vuotta myöhemmin albumilla *[[We’ll Bring the House Down]]*. *Return to Basea* ei ole remasteroitu sellaisenaan, vaan loput kappaleet, joita ei julkaistu alkuperäisellä *We’ll Bring the House Downilla*, ilmestyivät sen remasteroidun version bonuskappaleina vuonna 2007.

## Kappaleet
*Kaikki kappaleet kirjoittaneet Noddy Holder ja Jim Lea.

**A-puoli**
#
#
#
#
#

**B-puoli**
#
#
#
#
#
#

## Kokoonpano

*Noddy Holder – laulu, kitara
*Jim Lea – basso, kosketinsoittimet
*Dave Hill – kitara
*Don Powell – rummut

## Lähteet
Slade on Stage

**Slade on Stage** on Sladen Newcastlessa vuonna 1981 nauhoitettu livealbumi vuodelta 1982.

## Kappaleet

#Rock and Roll Preacher
#When I’m Dancin’ I Ain’t Fightin’
#Tak’ Me Bak ’Ome
#Everyday
#Lock Up Your Daughters
#We’ll Bring The House Down
#A Night to Remember
#Gudbuy T’Jane
#Mama Weer All Crazee Now
#You’ll Never Walk Alone (Rodgers/Hammerstein)

**Kaikki kappaleet Holder/Lea, ellei toisin mainita.**

Remasteroitu versio ks. *[[The Slade Live Anthology]]*

## Kokoonpano

*Noddy Holder &ndash; laulu, kitara
*Jim Lea &ndash; basso, viulu
*Dave Hill &ndash; kitara
*Don Powell &ndash; rummut
The Amazing Kamikaze Syndrome

**The Amazing Kamikaze Syndrome** on Slade-yhtyeen studioalbumi, joka julkaistiin joulukuussa 1983. Siltä löytyvät "Run Runaway" ja "My Oh My" olivat suuria hittejä ja nousivat listojen kärkipäähän myös Yhdysvalloissa ensimmäistä kertaa yhtyeen uralla. Itse albumi nousi Ruotsissa listaykköseksi yhden viikon ajaksi. 

Tuotannollisesti levy avasi yhtyeelle uusia uria, sillä albumille sisältyi yhtyeelle tyypillisen raskaan rockin lisäksi pop-vaikutteita. Tuottajana toimi basisti Jim Lean lisäksi kanadalainen John Punter, joka oli aiemmin työskennellyt muun muassa Roxy Musicin ja Nazarethin kanssa.

Albumi julkaistiin Yhdysvalloissa nimellä *[[Keep Your Hands Off My Power Supply]]*, eri kappalejärjestyksellä ja osin kappaleillakin.

## Kappaleet
*Kaikki kappaleet kirjoittaneet Noddy Holder ja Jim Lea.

**A-puoli**
# 
#
# 
#
#
# 
**B-puoli**
# 
# 
# 
#  

### Vuoden 2007 remasteroidun version bonuskappaleet
# 
#
# 
#
#
#

## Kokoonpano

*Noddy Holder – laulu, kitara
*Jim Lea – bassokitara, kosketinsoittimet, taustalaulu, laulu (kappale 7), viulu (kappale 3)
*Dave Hill – kitara, taustalaulu
*Don Powell – rummut, lyömäsoittimet, gongit

### Vierailevat muusikot

*Andy Dummitt - saksofonit (kappale 1)
*Pete Drummond - kuulutukset (kappale 7)

## Katso myös
*Keep Your Hands Off My Power Supply

## Lähteet
Superman: Countdown to Apokolips

**Superman: Countdown to Apokolips** on vuoden 2003 maaliskuussa julkaistu videopeli. Se perustuu animaatiosarjaan Teräsmies, jonka juoni muistuttaa osittain sarjan jaksoa *Tools of the Trade*.  Pelin julkaisi Atari.

## Kuvaus
Teräsmiehen täytyy pysäyttää Apokolipsista tulleen Kalibakin suunnitelman tuhota hänet. Aluksi hänen on taisteltava rikospomoa Bruno Mannheimiä vastaan, joka yrittää tuhota Teräsmiehen Apokolipsista saaduilla aseilla. Tämän jälkeen Kalibak saapuu maahan ja tekee pelin aikana muutaman hyökkäyksen, yrittäessään tuhota Teräsmiehen. Myös Livewire aiheuttaa harmia, kun hän karkaa vankilasta. Pelissä on yhteensä seitsemän tasoa ja bonus taso, jossa vastaan asettuu Teräsmiehen yllätys vastustaja.

Peliä pelataan isometrisestä kuvakulmasta Teräsmiehellä, joka kykenee lentämään, käyttämään laserkatsettaan ja jääpuhallustaan. Vihollisen voi myös tuhota pelkällä iskulla.
Airut:ciwi

__NOTOC__
**Airut: ciwi** -mini-CD (EP) on Tenhin kolmas virallinen julkaisu, joka julkaistiin vuonna 2000. Se julkaistiin Tenhin kahden ensimmäisen albumin välillä. Levyltä löytyvää kappaletta "Kielo" oltiin alun perin sisällyttämässä jo Tenhin esikoislevylle "Kauan", mutta tällöin se päätettiin hylätä toistaiseksi. Kesällä 2000 kappale äänitettiin uudestaan.

Airut: ciwi -mcd sisällytettiin kokonaisuudessaan elokuussa 2007 julkaistulle Tenhin kolmen CD:n kokoelmalle Folk Aesthetic 1996–2006. Levyllä on mukana myös Kauan-levyä äänitettäessä syntynyt varhaisempi versio "Kielo"-kappaleesta.

Tenhin seuraava levy oli ** (2004).

## Kappaleet
# 
# 
# 

## Kokoonpano
* Tyko Saarikko – kitara, laulu, syntetisaattori, munniharppu, didgeridoo
* Ilkka Salminen – kitara
* Ilmari Issakainen – basso, kitara, piano, lyömäsoittimet
* Eleonora Lundell – viulu
* Veera Partanen – huilu
Nadia Davy

**Nadia Davy** (s. 24. joulukuuta 1980) on jamaikalainen 400 metrin juoksija.

Davy kilpaili Ateenan olympialaisissa 2004, mutta karsiutui 400 metrin alkuerissä ajalla 52,04. Hän oli samoissa kisoissa mukana Jamaikan joukkueessa, joka voitti olympiapronssia 4 x 400 metrin viestijuoksussa.

## Ennätykset
* 400 metrin juoksu: 50,66 (2003)

## Lähteet
Keep Your Hands Off My Power Supply

**Keep Your Hands Off My Power Supply** on Sladen vuonna 1984 Yhdysvalloissa julkaisema versio albumista *[[The Amazing Kamikaze Syndrome]]*. 

Levy on Sladen parhaiten menestynyt albumi Yhdysvalloissa (Billboard-sija 33). Singlet "Run Runaway" ja "My Oh My" nousivat myös listojen kärkipäähän ja ovat Sladen tunnistetuimmat kappaleet Yhdysvalloissa. Menestykseen uudella mantereella vaikutti myös vuonna 1983 listakärkeen noussut Quiet Riot -yhtye, joka versioi Sladen "Cum On Feel The Noize" -kappaleen.

## Kappaleet
*Kaikki kappaleet kirjoittaneet Noddy Holder ja Jim Lea.

#
#
#
#
#
#
#
#
#
#

## Kokoonpano
*Noddy Holder &ndash; laulu, kitara
*Jim Lea &ndash; basso, kosketinsoittimet
*Dave Hill &ndash; kitara
*Don Powell &ndash; rummut

## Lähteet
Sylviane Félix

**Sylviane Félix** (s. 31. maaliskuuta 1977 Créteil, Ranska) on ranskalainen pikajuoksija.

Félix sijoittui kahdeksanneksi Ateenan MM-kisoissa 1997 200 metrin juoksussa ajalla 22,81. Samoissa kisoissa hän oli mukana Ranskan joukkueessa, joka voitti MM-pronssia 4 x 100 metrin viestijuoksussa. Seuraavana vuonna hän voitti pikaviestissä EM-kultaa maansa joukkueen mukana. Edmontonin MM-kisoissa 2001 hän oli mukana voittamassa pikaviestin MM-hopeaa. Vuonna 2002 Félix juoksi sisäratojen EM-kisoissa viidenneksi 200 metrillä. Myöhemmin samana vuonna hän oli matkan neljäs Münchenin EM-kisoissa. Samoissa kisoissa hän oli mukana voittamassa pikaviestissä EM-kultaa.

Félix voitti 2003 Ranskan sisäratojen mestaruuden 60 metrillä ja kilpaili samana vuonna Birminghamin sisäratojen MM-kisoissa, mutta karsiutui 60 metrin välierissä ajalla 7,24. Myöhemmin samana vuonna hän karsiutui Pariisin ulkoratojen MM-kisoissa 200 metrin toisissa alkuerissä, mutta oli voittamassa MM-kultaa pikaviestissä. Seuraavana vuonna hän karsiutui Ateenan olympialaisissa 200 metrin välierissä, mutta saavutti olympiapronssia pikaviestissä. Félix karsiutui 2005 sisäratojen EM-kisoissa 200 metrin välierissä. Samana vuonna Helsingin MM-kisoissa hän karsiutui 100 metrin juoksun toisissa alkuerissä ajalla 11,51. Göteborgin EM-kisoissa 2006 hän juoksi 100 metrillä seitsemänneksi ajalla 11,40 ja 200 metrillä viidenneksi.

## Ennätykset
* 100 metrin juoksu: 11,15 (1998)
* 200 metrin juoksu: 22,56 (1997)
* Pituushyppy: 640 (2003)

## Lähteet
Hallavedet

__NOTOC__
**Hallavedet** on Tenhin ensimmäinen virallinen julkaisu sekä EP-levy, joka julkaistiin vuonna 1998. EP:n nimikkokappale kuultiin myöhemmin myös Tenhin ensimmäisellä kokopitkällä levyllä *[[Kauan]]*.

Hallavedet sisällytettiin kokonaisuudessaan elokuussa 2007 julkaistulle Tenhin kolmen CD:n kokoelmalle Folk Aesthetic 1996–2006.

## Kappaleet
# 
# 

## Kokoonpano
* Tyko Saarikko – kitara, laulu, syntetisaattori
* Ilkka Salminen – kitara, laulu, rummut
* Ilmari Issakainen – basso
Somua S-35

**Somua S-35** oli Ranskassa 1930-luvulla kehitetty keskiraskas panssarivaunu.

## Kehitys
1930-luvulla Ranskan panssarijoukot tarvitsivat uusia panssarivaunuja. Yksi ehdotuksista oli SOMUA (*Société d’Outillage Mécanique et d’Usinage d’Artillerie*). Vaunussa oli 47 millimetrin tehokas tykki, 7,5 mm konekivääri ja 20-55 mm panssarointi. Lisäksi vaunussa oli radio ja kolmen hengen miehistö. Torni oli sama kuin Renault Char B1:ssä. Vaunun valmistus alkoi ennen toista maailmansotaa mutta tuotanto-ongelmien johdosta vain 400 vaunua oli valmiina ennen saksalaisten hyökkäystä, ja näistäkin vain 250 ehti rintamakäyttöön.

## Taistelussa
Vaunu oli tehokas, hyvin panssaroitu ja liikkuvuudeltaan hyvä. Se oli liittoutuneiden paras panssarivaunu vuonna 1940 mutta sen suunnittelussa oli puutteita. Alustaa suojaava panssarilevy oli pultattu ja jos panssariammus osui siihen, levy halkesi ikävin seurauksin. Lisäksi johtajan piti vaunun johtamisen lisäksi toimia lataajana ja huolehtia radiosta. Tämä oli liikaa yhdelle ihmiselle ja taktiikka ei toiminut taistelussa. Saksan miehitettyä Ranskan saksalaiset ottivat haltuunsa jäljelle jääneet vaunut ja ne saivat nimen *Panzerkampfwagen 35-S 739 (f)*. Muutamia annettiin italialaisille ja Suomessa toiminut saksalainen 211. panssaripataljoona oli myös varustettu osittain näillä vaunuilla. Paljon vaunuja oli edelleen Ranskassa kun Liittoutuneet nousivat maihin Normandiassa, missä saksalaiset käyttivät niitä Liittoutuneita vastaan. Vaunut, jotka Liittoutuneet saivat sotasaaliiksi annettiin vapaan Ranskan joukoille.
## Lähteet
* 
## Aiheesta muualla
Luettelo gambiiteista

Tämä on **luettelo [[shakki|shakin]] [[gambiitti|gambiiteista]]**. Gambiitin nimi – ECO-koodi – siirrot.

## [[Avopelit]]

### [[Elefanttigambiitti]]

### [[Espanjalainen peli]]

### [[Evansin gambiitti]]

### [[Italialainen peli]]

### [[Kuningasgambiitti]]

### [[Latvialainen gambiitti]]

### [[Lähettipeli]]

### [[Neliratsupeli]]

### [[Philidorin puolustus]]

### [[Ponzianin avaus]]

### [[Preussilainen peli]]

### [[Skotlantilainen peli]]

### [[Keskuspeli]]

### [[Venäläinen peli]]

### [[Wieniläinen peli]]

## [[Puoliavoimet pelit]]

### [[Alehinin puolustus]]

### [[Caro-Kannin puolustus]]

### [[Ranskalainen puolustus]]

### [[Sisilialainen puolustus]]

### [[Skandinaavinen puolustus]]

## [[Suljetut pelit]]

### [[Blackmar–Diemer-gambiitti]]

### [[Katalonialainen avaus]]

### [[Kuningatargambiitti]]

### [[Vastaanotettu kuningatargambiitti]]

### [[Slaavilainen puolustus]]

#### [[Semi-slaavilainen puolustus]]

### [[Tarraschin puolustus]]

## [[Puolisuljetut pelit]]

### [[Englundin gambiitti]]

### [[Hollantilainen puolustus]]

## [[Intialaiset puolustukset]]

### [[Benkő-gambiitti]]

### [[Benoni-puolustus]]

### [[Blumenfeldin gambiitti]]

### [[Budapestin puolustus]]

### [[Grünfeldin puolustus]]

### [[Kuningasintialainen puolustus]]

### [[Meksikolainen puolustus]]

### [[Torren hyökkäys]]

## [[Laita-avaukset]]

### [[Benkőn avaus]]

### [[Birdin avaus]]

### [[Englantilainen avaus]]

### [[Rétin avaus]]

## [[Epätavalliset shakkiavaukset|Epätavalliset avaukset]]

### [[Amarin avaus]]

### [[Durkinin avaus]]

### [[Sokolskin avaus]]

### [[Waren avaus]]

## Katso myös
*Luettelo shakkiavauksista